CELEX: 62014TN0724
Language: lt
Date: 2014-10-07 00:00:00
Title: Byla T-724/14: 2014 m. spalio 7 d. pareikštas ieškinys byloje ECFA ir IEP/Komisija ir EACEA

12.1.2015   
            
            
               LT
            
            
               Europos Sąjungos oficialusis leidinys
            
            
               C 7/38
            
         2014 m. spalio 7 d. pareikštas ieškinys byloje ECFA ir IEP/Komisija ir EACEA
   
   (Byla T-724/14)
   (2015/C 007/43)
   Proceso kalba: prancūzų
   
      Šalys
   
   
      Ieškovai: European Childrens Fashion Asociation (ECFA) (Valensija, Ispanija) ir Instituto de Economía Pública, SL (IEP) (Valensija), atstovaujami advokato A. Haegeman
   
      Atsakovės: Europos Komisija ir Švietimo, garso ir vaizdo bei kultūros vykdomoji įstaiga (EACEA)
   
      Reikalavimai
   
   Ieškovai Bendrojo Teismo prašo:
   
               —
            
            
               pripažinti šį ieškinį priimtinu ir pagrįstu,
            
         
               —
            
            
               panaikinti 2014 m. rugpjūčio 1 d. sprendimą – neformalų raštą – ir 2014 m. rugpjūčio 5 d. debeto avizą Nr. 3241401420,
            
         
               —
            
            
               nurodyti atsakovėms panaikinti 2014 m. rugpjūčio 5 d. debeto avizą Nr. 3241401420 kaip prieštaraujančią sutarčių ir teisės aktų nuostatoms,
            
         
               —
            
            
               pripažinti sprendimą – 2014 m. rugpjūčio 5 d. neoficialų raštą – ir 2014 m. rugpjūčio 5 d. debeto avizą Nr. 3241401420 prieštaraujančiais atsakovės sutartinėms prievolėms ir pripažinti juos negaliojančiais ir niekiniais,
            
         
               —
            
            
               bent jau pripažinti, kad 2014 m. rugpjūčio 5 d. debeto avizoje Nr. 3241401420 nurodyta skola yra nepagrįsta,
            
         
               —
            
            
               subsidiariai sumažinti debeto avizoje Nr. 3241401420 numatytą sumą,
            
         
               —
            
            
               prireikus, nepažeidžiant šalių teisių, pagal Procedūros reglamento 63 ir 64 straipsnius paskirti ekspertą,
            
         
               —
            
            
               atmesti bet kokį atsakovių reikalavimą sumokėti pagal debeto avizą Nr. 3241401420 ir prireikus nurodyti grąžinti ieškovams bet kokią sumą, kuri Komisijai buvo sumokėta tiesiogiai arba taikant įskaitymą, apimant pagrindinę sumą, palūkanas ir galimas papildomas išlaidas,
            
         
               —
            
            
               prireikus ir jeigu atsakovėms pažeidus sutartis ieškovams padaryta žala, priteisti iš atsakovių atlyginti ieškovams žalą, ypač ir jeigu ieškovai atliko mokėjimus ar įskaitymus, nurodyti atsakovėms juos grąžinti,
            
         
               —
            
            
               patvirtinti ieškovams, kad šiuo metu pastarasis reikalavimas laikinai yra vienas euras iš 82  378,81 euro sumos, kuri gali padidėti arba sumažėti nagrinėjant bylą, gali būti pridėtos palūkanos, bent jau sutarčiai taikytinos palūkanos, t. y. 3,65 %.
            
         
               —
            
            
               priteisti iš atsakovių bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi trimis pagrindais.
   
               1.
            
            
               Pirmasis ieškinio pagrindas susijęs su sutartinių prievolių, pareigos motyvuoti, teisės į gynybą, bendrojo rūpestingumo pareigos principo ir proporcingumo pareigos pažeidimu, piktnaudžiavimu įgaliojimais, lojalumo ir sąžiningumo pareigos pažeidimu vykdant sutartis, sutarties „grant agreement“ II.19.3 straipsnio pažeidimu ir bendrojo teisėtų lūkesčių apsaugos principo ir bendrųjų sutarčių aiškinimo taisyklių pažeidimu, nes sprendimu reikalaujama grąžinti dalį ECFA pervestos sumos remiantis tik audito rezultatais nesant kito pateisinimo.
            
         
               2.
            
            
               Antrasis ieškinio pagrindas susijęs su rungimosi principo ir teisės į gynybą, Europos pagrindinių teisių chartijos 41 straipsnio, bendrojo teisėtų lūkesčių apsaugos principo ir bendrųjų sutarčių aiškinimo taisyklių pažeidimu, nes ECFA nebuvo dar kartą pasiūlyta pateikti dokumentus, kad būtų įrodytas ginčijamų išlaidų tinkamumas finansuoti, nors ji buvo įtikinta, jog ji tai galės padaryti vėlesniu procedūros etapu.
            
         
               3.
            
            
               Trečiasis ieškinio pagrindas susijęs su sutartinių prievolių, pareigos motyvuoti, teisės į gynybą, bendrojo rūpestingumo pareigos principo ir proporcingumo pareigos pažeidimu, piktnaudžiavimu įgaliojimais, lojalumo ir sąžiningumo pareigos pažeidimu vykdant sutartis, sutarties sąlygų, reglamentuojančių sudarytą sutartį dėl subsidijos, pažeidimu, konkrečiai sutarties „grant agreement“ II.14 straipsnio, bendrųjų auditą reglamentuojančių principų, sąžiningo sutarčių vykdymo principo ir draudimo piktnaudžiauti sutarties sąlygomis bei bendrojo teisėtų lūkesčių apsaugos principo ir bendrųjų sutarčių aiškinimo taisyklių pažeidimu.
               Ieškovai teigia, kad atsakovės pasilieka teisę aiškinti nagrinėjamą sutartį kaip jos nori ir neatsižvelgia į aiškias nuostatas, kuriose numatyta pareiga subsidijuoti faktiškai suteiktas paslaugas ir tinkamas finansuoti išlaidas.